pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทส. ประชุมหารือแนวทางแก้ไขปัญหาความขัดแย้งระหว่างคนและช้างป่าในพื้นป่ารอยต่อ 5 จังหวัดภาคตะวันออก
วันพฤหัสบดีที่ 21 กันยายน 2560
ทส. ประชุมหารือแนวทางแก้ไขปัญหาความขัดแย้งระหว่างคนและช้างป่าในพื้นป่ารอยต่อ 5 จังหวัดภาคตะวันออก
กระทรวงทรัพยากรธรรมชาติและสิ่งแวดล้อม โดยพลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมคณะ เดินทางลงพื้นที่เพื่อรับฟังปัญหาและร่วมประชุมหารือแนวทางแก้ไขความขัดแย้งระหว่างคนและช้างป่าในพื้นที่ป่ารอยต่อ 5 จังหวัด
กระทรวงทรัพยากรธรรมชาติและสิ่งแวดล้อม โดยพลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมคณะ เดินทางลงพื้นที่เพื่อรับฟังปัญหาและร่วมประชุมหารือแนวทางแก้ไขความขัดแย้งระหว่างคนและช้างป่าในพื้นที่ป่ารอยต่อ 5 จังหวัด ภาคตะวันออก ในโอกาสนี้ได้มีการตรวจเยี่ยมการปฏิบัติงานการขุดคูกั้นช้าง การทํารั้วรังผึ้งในพื้นที่อุทยานแห่งชาติสิบห้าชั้น เพื่อป้องกันการบุกรุกของช้างป่า ในพื้นที่อําเภอแก่งหางแมว จังหวัดจันทบุรี โดยมี นายวิทูรัช ศรีนาม ผู้ว่าราชการจังหวัดจันทบุรี ทหาร ตํารวจ ผู้นําองค์กรปกครองส่วนท้องถิ่น พร้อมด้วยผู้อํานวยการสํานักบริหารพื้นที่อนุรักษ์ ที่ 2 ศรีราชาและหัวหน้าอุทยานแห่งชาติในพื้นที่ภาคตะวันออก ร่วมให้การต้อนรับพร้อมทั้งประชุมหารือและลงพื้นที่ตรวจเยี่ยมการปฏิบัติงานดังกล่าว
รัฐบาลไทย-ข่าวทำเนียบรัฐบาล-องคมนตรีชื่นชมโรงพยาบาลสมเด็จพระยุพราชด่านซ้าย ต้นแบบอารยสถาปัตย์เพื่อทุกคน
วันพุธที่ 6 กุมภาพันธ์ 2562
องคมนตรีชื่นชมโรงพยาบาลสมเด็จพระยุพราชด่านซ้าย ต้นแบบอารยสถาปัตย์เพื่อทุกคน
องคมนตรี ประธานกรรมการมูลนิธิโรงพยาบาลสมเด็จพระยุพราช ชื่นชมโครงการ “ต้นแบบด่านซ้ายเมืองอารยสถาปัตย์เพื่อทุกคน” โรงพยาบาลสมเด็จพระยุพราชด่านซ้าย จัดการพื้นที่สาธารณะ อํานวยความสะดวกพื้นที่ใช้สอยสําหรับประชาชนกลุ่มเปราะบาง
วันนี้ (6 กุมภาพันธ์ 2562) ที่ โรงพยาบาลสมเด็จพระยุพราชด่านซ้าย จังหวัดเลย นายแพทย์พิศิษฐ์
ศรีประเสริฐ รองปลัดกระทรวงสาธารณสุข ให้สัมภาษณ์ว่า ศาสตราจารย์เกียรติคุณ นายแพทย์เกษม วัฒนชัย องคมนตรี และประธานกรรมการมูลนิธิโรงพยาบาลสมเด็จพระยุพราช ตรวจเยี่ยมโรงพยาบาลสมเด็จพระยุพราช ด่านซ้าย จังหวัดเลย พร้อมมอบถุงของขวัญพระราชทานให้ผู้ป่วย รวมทั้งให้กําลังใจเจ้าหน้าที่ในการปฏิบัติงานรับฟังและร่วมแก้ปัญหาสร้างเครือข่ายพัฒนาโรงพยาบาลสมเด็จพระยุพราช ให้สัมภาษณ์ว่า
ศาสตราจารย์เกียรติคุณ นายแพทย์เกษม ได้ชื่นชมผลการดําเนินงานโครงการ “ต้นแบบด่านซ้ายเมืองอารยสถาปัตย์เพื่อทุกคน” ที่จัดการพื้นที่สาธารณะร่วมกับชุมชน อํานวยความสะดวกพื้นที่ใช้สอย แก่ประชาชนในการใช้ชีวิตประจําวันและสําหรับกลุ่มเปราะบาง ได้แก่ ผู้สูงอายุ คนพิการ หญิงตั้งครรภ์ และเด็ก เช่น ทางลาดขึ้นลง ราวจับ ห้องน้ํา ที่จอดรถ เป็นต้น รวมถึงสร้างความรู้ความเข้าใจ เพื่อรองรับการเปลี่ยนแปลงในอนาคต ป้องกันการเกิดปัญหาระยะยาวด้านสาธารณสุข สู่การดูแลสุขภาพที่ยั่งยืน โดยเริ่มดําเนินการใน 5 สถานที่ต้นแบบ เน้นพื้นที่ที่ได้รับความนิยมจากประชาชน คือ พระธาตุศรีสองรัก วัดโพนชัย วัดเนรมิตวิปัสสนา น้ําตกแก่งสองคอน และตลาดสด น่าซื้อเทศบาลตําบลด่านซ้าย พร้อมขยายให้ครอบคลุมทุกพื้นที่ รวมทั้งเยี่ยมชมงานพัฒนาชุมชนของโรงพยาบาล เช่น โครงการ “ด่านซ้ายกรีนเนต” หรือตลาดนัดสีเขียว แหล่งเรียนรู้การทําเกษตร สร้างรายได้ให้กับเกษตรกร นําพืชผักปลอดสารพิษปรุงอาหารให้เจ้าหน้าที่ผู้ป่วยและประชาชน งานแพทย์แผนไทยและบริการผู้สูงอายุ และงานพัฒนาคุณภาพบริการและบุคลากร (จิตตปัญญาศึกษา)
ทั้งนี้ โรงพยาบาลสมเด็จพระยุพราชด่านซ้าย เป็นโรงพยาบาลขนาด 60 เตียง รับผิดชอบดูแลประชาชนในเขต อ.ด่านซ้าย ประมาณ 51,000 คน และยังเป็นโรงพยาบาลแม่ข่ายให้กับโรงพยาบาลภูเรือ โรงพยาบาลนาแห้ว จ.เลย มีประชาชนจากเมืองบ่อแตน แขวงไชยะบุรี สาธารณประชาธิปไตยประชาชนลาว มาใช้บริการ สามารถให้บริการทางแพทย์ที่ครบถ้วนตามมาตรฐานทุติยภูมิ มีแพทย์ 8 คน ประกอบด้วย อายุรแพทย์ 2 คน สูติ-นรีแพทย์ 1 คน กุมารแพทย์ 1 คน แพทย์เวชศาสตร์ครอบครัว 2 คน แพทย์เวชปฏิบัติทั่วไป 2 คน ทันตแพทย์ 4 คน เภสัชกร 7 คน พยาบาล 61 คน
สําหรับโรงพยาบาลสมเด็จพระยุพราชทุกแห่งได้พัฒนามาตรฐานตามนโยบายของมูลนิธิโรงพยาบาลสมเด็จพระยุพราช และได้มาตรฐาน ISO 9002 ISO 14001(HA) และยังพัฒนาอย่างต่อเนื่องสู่มาตรฐานสากล
***************************** 6 กุมภาพันธ์ 2562
รัฐบาลไทย-ข่าวทำเนียบรัฐบาล-กรณีเลขาฯ สมาคมองค์การพิทักษ์รัฐธรรมนูญไทย นำประชาชนร้องเอาผิดกรมธนารักษ์ แสวงหาผลประโยชน์จากที่ดินริมคลองลาดพร้าว-เปรมประชากร
วันศุกร์ที่ 31 มกราคม 2563
กรณีเลขาฯ สมาคมองค์การพิทักษ์รัฐธรรมนูญไทย นําประชาชนร้องเอาผิดกรมธนารักษ์ แสวงหาผลประโยชน์จากที่ดินริมคลองลาดพร้าว-เปรมประชากร
เลขาธิการสมาคมองค์การพิทักษ์รัฐธรรมนูญไทย เตรียมนําประชาชนริมคลองลาดพร้าวและคลองเปรมประชากรเข้าร้องสํานักงาน ป.ป.ช.เอาผิดกรมธนารักษ์ และนายกรัฐมนตรี กรณีที่นําที่ดินริมคลองดังกล่าวมาแสวงหาผลประโยชน์
กรณีประเด็นข่าวนายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย เตรียมนําประชาชนริมคลองลาดพร้าวและคลองเปรมประชากรเข้าร้องสํานักงาน ป.ป.ช.เอาผิดกรมธนารักษ์ และนายกรัฐมนตรี กรณีที่นําที่ดินริมคลองดังกล่าวมาแสวงหาผลประโยชน์ โดยให้สหกรณ์เคหสถานบ้านมั่นคงเช่าเป็นระยะเวลา 30 ปี ทั้งที่ไม่ใช่ที่ราชพัสดุตามวินิจฉัยของศาลปกครองกลาง ในคดีปกครอง คดีหมายเลขดําที่ 2353/2562 คดีหมายเลขแดงที่ 2096/2562 ระหว่าง นางสาววัชรี บุณนทรรศนีย์ ผู้ฟ้องคดี ผู้อํานวยการเขตจุตจักร ผู้ถูกฟ้องคดี
โดยประเด็นการฟ้องคดีดังกล่าว เป็นเรื่องสืบเนื่องจากการที่ผู้ฟ้องคดีเห็นว่า สํานักงานเขตจตุจักรได้ออกคําสั่งให้ผู้ฟ้องคดีดําเนินการรื้อถอนสิ่งปลูกสร้างของผู้ฟ้องคดีบนที่ดินราชพัสดุบริเวณคลองลาดพร้าวไม่ชอบด้วยกฎหมาย และสํานักงานเขตจตุจักรในฐานะผู้ถูกฟ้องคดีได้ยื่นคําให้การต่อศาล ซึ่งต่อมาศาลปกครองกลางได้มีคําพิพากษาโดยเห็นว่า การออกคําสั่งให้ผู้ฟ้องคดีรื้อถอนสิ่งปลูกสร้างเป็นการชอบด้วยกฎหมายแล้ว และมีคําวินิจฉัยเห็นว่า ที่ดินบริเวณคลองลาดพร้าวดังกล่าวมีสถานะเป็นสาธารณสมบัติสําหรับพลเมืองใช้ร่วมกันและไม่มีสถานะเป็นที่ราชพัสดุ จากคําพิพากษาดังกล่าวกรมธนารักษ์ได้ตรวจสอบข้อเท็จจริงแล้ว ขอชี้แจงดังนี้
1. คําพิพากษาในคดีดังกล่าวมีประเด็นเกี่ยวกับคําวินิจฉัยของศาลปกครองกลางว่า ที่ดินบริเวณคลองลาดพร้าวมีสถานะเป็นสาธารณสมบัติของแผ่นดินสําหรับพลเมืองใช้ร่วมกัน อย่างไรก็ตามในการพิจารณาคดีดังกล่าวกรมธนารักษ์มิได้เป็นคู่กรณีในคดี ด้วยเหตุดังกล่าวกรมธนารักษ์จึงไม่มีโอกาสที่จะทําคําชี้แจงหรือแถลงข้อเท็จจริงเกี่ยวกับสถานะของที่ดินต่อศาล คําพิพากษาของศาลดังกล่าวจึงไม่มีผลผูกพันกรมธนารักษ์ ทั้งนี้ คําวินิจฉัยของศาลในประเด็นดังกล่าวเป็นเพียงคําวินิจฉัยของศาลปกครองชั้นต้นเท่านั้น
2. ที่ดินบริเวณคลองลาดพร้าวดังกล่าว เป็นที่ดินตามประกาศกระแสร์พระบรมราชโองการ เรื่อง ขยายการหวงห้ามและจัดซื้อที่ดิน สําหรับสร้างการทดน้ําไขน้ําบริเวณเชียงรากน้อยและบางเหี้ย พุทธศักราช 2467 โดยมีกระทรวงเกษตราธิการ เป็นผู้มีอํานาจดําเนินการตามประกาศกระแสร์ดังกล่าว และต่อมาได้มีการใช้ประโยชน์ในที่ดินสําหรับกิจการชลประทาน และทางราชการได้สงวนไว้เพื่อใช้ในราชการกรมชลประทานที่ดินดังกล่าวจึงมีสถานะเป็นสาธารณสมบัติของแผ่นดินสําหรับใช้เพื่อประโยชน์ของแผ่นดินโดยเฉพาะและเป็นที่ราชพัสดุตามพระราชบัญญัติที่ราชพัสดุ พ.ศ. 2562 โดยมีกระทรวงการคลังเป็นผู้ถือกรรมสิทธิ์ที่ราชพัสดุ
3. เมื่อที่ดินบริเวณคลองลาดพร้าวดังกล่าวทางราชการได้สงวนหวงห้ามไว้เพื่อใช้ในกิจการชลประทานและมีสถานะเป็นที่ราชพัสดุ การที่กรมธนารักษ์ร่วมกับหน่วยงานที่เกี่ยวข้องนําที่ราชพัสดุดังกล่าวไปจัดให้เช่าตามโครงการบ้านมั่นคงในที่ราชพัสดุ จึงเป็นการชอบด้วยกฎหมายแล้ว
รัฐบาลไทย-ข่าวทำเนียบรัฐบาล-แอพพลิเคชั่น ชาวนาไทย นวัตกรรมเพื่อเกษตรกรไทย
วันพฤหัสบดีที่ 23 มีนาคม 2560
แอพพลิเคชั่น ชาวนาไทย นวัตกรรมเพื่อเกษตรกรไทย
โมบายแอพพลิเคชั่น “ชาวนาไทย” เพื่อเป็นช่องทางช่วยเหลือเกษตรกรผู้ปลูกข้าวอย่างครบวงจร ตั้งแต่ก่อนเริ่มเพาะปลูกไปจนถึงวางขาย
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเปิดให้บริการโมบายแอพพลิเคชั่น “ชาวนาไทย” เพื่อเป็นช่องทางช่วยเหลือเกษตรกรผู้ปลูกข้าวอย่างครบวงจร ตั้งแต่ก่อนเริ่มเพาะปลูกไปจนถึงวางขาย โดยใช้งานง่ายเพียงแค่ใส่ข้อมูลพื้นที่และสิ่งที่ต้องการปลูก ระบบก็จะคํานวณกําไรต้นทุนเพื่อช่วยเกษตรกรตัดสินใจอย่างมีประสิทธิภาพก่อนเริ่มการเพาะปลูกจริง มีการให้คําแนะนําเรื่องดิน น้ํา พันธุ์ข้าว หรือพืชเศรษฐกิจชนิดอื่น สร้างปฏิทินการทํางานเพื่อให้เกษตรกรได้วางแผนและบันทึกต้นทุนจริงในแต่ละระยะ มีข้อมูลมาตรการช่วยเหลือจากภาครัฐ สภาพอากาศ แนวโน้มราคาสินค้า และตลาดสินค้า ให้ผู้ซื้อและผู้ขายสามารถติดต่อกันได้ทันทีผ่านระบบดังกล่าว โดยไม่ต้องผ่านพ่อค้าคนกลาง ทั้งนี้ เพื่อยกระดับศักยภาพชาวนาไทยสู่การเป็นชาวนายุค 4.0 ได้อย่างสมบูรณ์
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมบัญชีกลางรายงานผลเบิกจ่ายสิ้นปีเบิกได้สูงถึง 94.64%
วันอังคารที่ 3 ตุลาคม 2560
กรมบัญชีกลางรายงานผลเบิกจ่ายสิ้นปีเบิกได้สูงถึง 94.64%
กรมบัญชีกลางรายงานผลการเบิกจ่ายสิ้นปีงบประมาณ 2560 เบิกจ่ายได้ถึง 2,586,551 ล้านบาท หรือคิดเป็น 94.64%
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยถึงผลการเบิกจ่ายงบประมาณรายจ่ายประจําปี 2560 ตั้งแต่ต้นปีงบประมาณ จนถึงวันที่ 30 กันยายน 2560 ว่า ผลการเบิกจ่ายงบประมาณภาพรวมเบิกจ่ายได้จํานวน 2,586,551 ล้านบาท ของวงเงินงบประมาณ 2,733,000 ล้านบาท หรือคิดเป็นร้อยละ 94.64 สูงกว่าปีก่อนร้อยละ 0.35 (ปีงบประมาณ 2559 เบิกจ่ายได้ร้อยละ 94.29) โดยเป็นการเบิกจ่ายรายจ่ายประจําจํานวน 2,225,060 ล้านบาท ของวงเงินงบประมาณ 2,184,128 ล้านบาท หรือคิดเป็นร้อยละ 101.87 สูงกว่าปีก่อนร้อยละ 0.69 (ปีงบประมาณ 2559 เบิกจ่ายได้
ร้อยละ 101.18) ส่วนรายจ่ายลงทุนเบิกจ่ายได้จํานวน 361,491 ล้านบาท ของวงเงินงบประมาณ 548,872 ล้านบาท หรือคิดเป็นร้อยละ 65.86 ต่ํากว่าปีก่อนร้อยละ 0.91
อธิบดีกรมบัญชีกลาง กล่าวเพิ่มเติมว่า จากข้อมูลสรุปอัตราการเบิกจ่ายเงินตั้งแต่ปีงบประมาณ พ.ศ. 2555-2560 กรมบัญชีกลางมีแนวโน้มการเบิกจ่ายเงินใกล้เคียงกับเป้าหมายมากขึ้น ซึ่งเป็นผลมาจากการกํากับ ติดตามผล และการลงพื้นที่เพื่อแก้ไขปัญหาอุปสรรคให้กับส่วนราชการให้สามารถเบิกจ่ายเงินได้อย่างคล่องตัวขึ้น
รัฐบาลไทย-ข่าวทำเนียบรัฐบาล-นายกฯ ยินดีราคาปาล์มสดเริ่มปรับตัวสูงขึ้น ชี้ผู้ประกอบการมั่นใจแนวทางของรัฐบาล
วันอาทิตย์ที่ 9 ธันวาคม 2561
นายกฯ ยินดีราคาปาล์มสดเริ่มปรับตัวสูงขึ้น ชี้ผู้ประกอบการมั่นใจแนวทางของรัฐบาล
ปาล์มสดเริ่มปรับตัวสูงขึ้น ชี้ผู้ประกอบการมั่นใจแนวทางของรัฐบาล
นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ได้รับรายงานจากกระทรวงเกษตรและสหกรณ์ ว่า หลังจากที่ ครม. มีมติให้นําน้ํามันปาล์มดิบไปใช้เป็นเชื้อเพลิงผลิตไฟฟ้าที่โรงงานไฟฟ้าบางปะกง 160,000 ตัน เป็นเวลา 6 เดือน เพื่อช่วยดึงราคาปาล์มน้ํามันให้สูงขึ้นนั้น
ล่าสุดจากการลงพื้นที่ จ. ชุมพรและสุราษฎร์ธานี ของหน่วยงานที่เกี่ยวข้องพบว่า ผู้ประกอบการในท้องถิ่นเกิดความมั่นใจแนวทางของรัฐบาล ส่งผลให้ราคารับซื้อผลปาล์มสดขยับเป็น 3 บาท/กก. หน้าโรงงานสกัด ซึ่งใกล้เคียงกับเป้าหมายที่วางไว้ 3 - 3.20 บาท/กก. โดยภาครัฐจะทําให้ราคาดังกล่าวส่งถึงมือเกษตรกรชาวสวนปาล์มให้ได้
นอกจากนี้ ยังได้รับความร่วมมือจากค่ายรถใหญ่และรถบรรทุกที่หันมาเติมน้ํามันไบโอดีเซลบี 20 มากกว่า 100,000 คันแล้ว ตามนโยบายสนับสนุนให้สถานบริการน้ํามันขายไบโอดีเซลบี 20 ซึ่งมีส่วนผสมของน้ํามันปาล์มบริสุทธิ์ ทําให้เกษตรกรได้รับประโยชน์โดยตรง
"นายกฯ ย้ําว่า การช่วยเหลือเกษตรกรมีทั้งมาตรการบรรเทาภาระค่าครองชีพ 1,500 บาทต่อไร่ และการช่วยเหลือเรื่องราคาที่จะทําให้ทุกคนได้ประโยชน์ทั่วถึงกัน เพราะเกษตรกรบางคนมีสวนปาล์มอยู่ในที่ดินที่ไม่มีเอกสารสิทธิ์หรือมีข้อจํากัดอื่น ๆ ทําให้ไม่เข้าเกณฑ์การช่วยเหลือค่าครองชีพ ดังนั้นจึงดีใจกับเกษตรกรที่ราคาปาล์มเริ่มปรับตัวเพิ่มขึ้นแล้ว โดยรัฐบาลพร้อมจะดูแลแก้ไขปัญหาอย่างต่อเนื่องต่อไป"
รัฐบาลไทย-ข่าวทำเนียบรัฐบาล-ไทยและเคนยาพร้อมเป็นประตูสู่ภูมิภาคของกันและกัน
วันจันทร์ที่ 2 ธันวาคม 2562
ไทยและเคนยาพร้อมเป็นประตูสู่ภูมิภาคของกันและกัน
ไทยและเคนยาพร้อมเป็นประตูสู่ภูมิภาคของกันและกัน
วันนี้ (2 ธันวาคม 2562) เวลา 13.30 น. ณ ห้องสีงาช้าง ทําเนียบรัฐบาล นางโมนีกา จูมา (H.E. Mrs. Monica Juma) รัฐมนตรีว่าการกระทรวงการต่างประเทศ สาธารณรัฐเคนยา เข้าเยี่ยมคารวะพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เนื่องในโอกาสเยือนไทย สรุปสาระสําคัญดังนี้
นายกรัฐมนตรีกล่าวยินดีที่ไทยกับเคนยามีความสัมพันธ์ทางการทูตมายาวนานมากกว่า 50 ปี พร้อมขอบคุณที่ประธานาธิบดีเคนยาได้มีสาส์นถวายพระพรชัยมงคลพระบาทสมเด็จพระเจ้าอยู่หัวเนื่องในโอกาสพระราชพิธีบรมราชาภิเษก และแสดงความยินดีในโอกาสที่ชนะการเลือกตั้ง
ด้านรัฐมนตรีฯ กล่าวขอบคุณไทยที่เป็นมิตรประเทศที่สําคัญของเคนยา ทั้งในระดับทวิภาคีและในอาเซียน โดยเคนยาเห็นพ้องว่า ทั้งสองประเทศยังมีศักยภาพที่จะร่วมมือกันได้อีกมาก และมุ่งหวังที่จะกระชับและส่งเสริมความร่วมมือกับไทยอย่างรอบด้านและแน่นแฟ้นมากยิ่งขึ้น โดยเคนยาพร้อมดูแลและอํานวยความสะดวกให้แก่นักลงทุนไทยอย่างเต็มที่
ทั้งสองฝ่ายเห็นพ้องหาแนวทางร่วมมือในการผลักดันมูลค่าการค้าและการลงทุนระหว่างกัน โดยไทยพร้อมสนับสนุนให้ภาคเอกชนไปลงทุนที่เคนยาในสาขาที่มีศักยภาพเพิ่มขึ้น อาทิ แปรรูปผลผลิตทางการเกษตรการประมง การเพาะเลี้ยง สัตว์น้ํา เครื่องจักรกล การเกษตร สาธารณสุข การโรงแรมและการท่องเที่ยว ทั้งนี้ ไทยและเคนยาเห็นพ้องว่าทั้งสองประเทศถือเป็นประตูสู่อาเซียนและแอฟริกา โดยสามารถใช้พื้นฐานความสัมพันธ์ทวิภาคีเพื่อต่อยอดความสัมพันธ์ในระดับพหุภาคีต่อไป นอกจากนี้ ไทยมีความสนใจที่จะเข้าไปลงทุนในด้านการทําประมงและการแปรรูปสินค้าประมง รวมทั้งยังสามารถร่วมมือกันได้ในกรอบสมาคมแห่งมหาสมุทรอินเดีย (IORA) โดยเฉพาะในประเด็นที่เป็นผลประโยชน์ร่วมกัน อาทิ เศรษฐกิจภาคทะเล การทําประมงอย่างยั่งยืนและรับผิดชอบ โดยไทยมุ่งมั่นในการแก้ไขปัญหาการทําประมง IUU การแลกเปลี่ยนองค์ความรู้และแนวปฏิบัติที่ดี ตลอดจนการพัฒนาความเชื่อมโยงทางทะเลเพื่อส่งเสริมการค้า การลงทุนในภูมิภาค
*****************************
รัฐบาลไทย-ข่าวทำเนียบรัฐบาล-เจ้าหน้าที่ พม. ลงพื้นที่ตรวจสอบข้อเท็จจริง กรณีที่หญิงสาวรายหนึ่งร้องเรียนเกี่ยวกับอดีตสามี ซึ่งเป็นนักฟุตบอลร่วมทีมดาราดังและถูกดำเนินคดีข้อหากระทำอนาจารลูกสาววัย 3 ขวบ
วันศุกร์ที่ 28 เมษายน 2560
เจ้าหน้าที่ พม. ลงพื้นที่ตรวจสอบข้อเท็จจริง กรณีที่หญิงสาวรายหนึ่งร้องเรียนเกี่ยวกับอดีตสามี ซึ่งเป็นนักฟุตบอลร่วมทีมดาราดังและถูกดําเนินคดีข้อหากระทําอนาจารลูกสาววัย 3 ขวบ
เจ้าหน้าที่ พม. ลงพื้นที่ตรวจสอบข้อเท็จจริง กรณีที่หญิงสาวรายหนึ่งร้องเรียนเกี่ยวกับอดีตสามี ซึ่งเป็นนักฟุตบอลร่วมทีมดาราดังและถูกดําเนินคดีข้อหากระทําอนาจารลูกสาววัย 3 ขวบ
วันนี้ (28 เม.ย. 60) ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายณรงค์ คงคํา ผู้ตรวจราชการกระทรวงการพัฒนาสังคมและความมั่นคงของมนุษย์ ในฐานะโฆษกกระทรวงฯ กล่าวถึงกรณีที่หญิงสาว รายหนึ่งได้ร้องเรียนไปยังแฟนเพจเฟซบุ๊กชื่อดัง ในเรื่องเกี่ยวกับอดีตสามีซึ่งเป็นนักฟุตบอลร่วมทีมดาราดังและถูกดําเนินคดีข้อหากระทําอนาจารลูกสาววัย 3 ขวบ ว่า ขณะนี้ กรมกิจการเด็กและเยาวชน (ดย.) ได้ดําเนินการตรวจสอบข้อเท็จจริง และได้มอบหมายให้บ้านพักเด็กและครอบครัวกรุงเทพฯ ดําเนินการประสานร่วมกับเจ้าหน้าที่ตํารวจของสถานีตํารวจนครบาลพหลโยธิน พบข้อเท็จจริง ดังนี้
1. คดีดังกล่าวมีการแจ้งความแล้วเมื่อวันที่ 5 ตุลาคม 2558
2. มีการสอบปากคําเด็กเรียบร้อยแล้ว โดยทีมสหวิชาชีพ ตาม พ.ร.บ. คุ้มครองเด็ก พ.ศ. 2546 และได้นําเด็กเข้าพบจิตแพทย์ของโรงพยาบาลตํารวจด้วยแล้ว
3. ขณะนี้ คดีดังกล่าวอยู่ในชั้นศาล ซึ่งยังไม่มีการตัดสินว่า ผู้ถูกร้องเรียนกระทําผิดหรือไม่
4. ผู้ถูกร้องเรียนให้การปฏิเสธตลอดว่า ไม่ได้กระทําอนาจารลูกสาวตนเอง
นายณรงค์ กล่าวต่อว่า นอกจากนี้ นักฟุตบอลดังกล่าวที่เป็นผู้ถูกร้องเรียน ไม่ได้เป็นพรีเซนเตอร์ของศูนย์ช่วยเหลือสังคม สายด่วน 1300 พม. แต่เป็นเพียงนักฟุตบอลของทีมที่เข้าร่วมกิจกรรมประชาสัมพันธ์ ทั้งนี้ พรีเซนเตอร์มีเพียง 6 ท่าน ประกอบด้วย 1) คุณต๊อด-ปิติ ภิรมย์ภักดี 2) คุณเต๋า-สมชาย เข็มกลัด 3) คุณเต๋า AF 4) คุณโจ้-สืบศักดิ์ ผันสืบ 5) คุณจอห์น บราโว่ และ 6) คุณเพ็ชร– ฐกฤต ตวันพงค์ ทั้งนี้ ภาพที่หญิงสาวผู้ร้องเรียนระบุนั้น เป็นภาพที่ถ่ายเพื่อทําเป็นโปสเตอร์ตัวอย่าง ในสตูดิโอ และมีการแชร์ในกลุ่มเพื่อนของผู้ถูกร้องเรียนเท่านั้น อีกทั้งทีมฟุตบอลรวมดาราดังกล่าวจะชี้แจงต่อสื่ออีกครั้งต่อไป
รัฐบาลไทย-ข่าวทำเนียบรัฐบาล-กระทรวงดิจิทัลฯ ปลื้มประชาชนใช้ “เน็ตประชารัฐ” สร้างประโยชน์ เพิ่มรายได้
วันพุธที่ 23 สิงหาคม 2560
กระทรวงดิจิทัลฯ ปลื้มประชาชนใช้ “เน็ตประชารัฐ” สร้างประโยชน์ เพิ่มรายได้
กระทรวงดิจิทัลฯ
นางสาวรัจนา เนตรแสงทิพย์ รองปลัดกระทรวงดิจิทัลเพื่อเศรษฐกิจและสังคม (ดีอี) ลงพื้นที่ตรวจเยี่ยมศูนย์ดิจิทัลชุมชนบ้านดอนหวาย ตําบลสะเดา อําเภอนางรอง และศูนย์ดิจิทัลชุมชน บ้านโคกรัก ตําบลโกรกแก้ว อําเภอโนนสุวรรณ จังหวัดบุรีรัมย์ เพื่อติดตามและรับทราบผลการดําเนินงาน พร้อมเยี่ยมชมสินค้าชุมชนที่ขายผ่านสื่อออนไลน์ ทําให้มียอดขายเพิ่มขึ้นเป็นอย่างมาก อาทิ ผ้าไหม และกล้วยฉาบ เป็นต้น ที่ทําให้คนในชุมชนมีรายได้เพิ่มกว่า 1 แสนบาทต่อเดือน นอกจากนี้ยังได้ลงพื้นที่เพื่อตรวจความพร้อมของศูนย์การเรียนรู้เพื่อเพิ่มผลผลิตทางการเกษตรของกระทรวงเกษตรและสหกรณ์ ที่มีความต้องการใช้อินเทอร์เน็ตและขอตั้งเป็นศูนย์ดิจิทัลชุมชน สําหรับส่งเสริมเกษตรกรในโครงการ Smart Farmer เพื่อให้คนในพื้นที่สามารถเข้าถึงข้อมูลและมีช่องทางการตลาด ส่งเสริมการทําเกษตรกรรมทฤษฎีใหม่ พร้อมแลกเปลี่ยนความรู้ระหว่างชุมชนทั่วประเทศ เมื่อวันที่ 19 สิงหาคม 2560 จังหวัดบุรีรัมย์
***********************
รัฐบาลไทย-ข่าวทำเนียบรัฐบาล-ก.เกษตรฯ ร่วมจัดงานเกษตรภาคใต้ ครั้งที่ 26 ภายใต้หัวข้อ “เกษตรคุณภาพเพื่อการพัฒนาที่ยั่งยืน”
วันศุกร์ที่ 17 สิงหาคม 2561
ก.เกษตรฯ ร่วมจัดงานเกษตรภาคใต้ ครั้งที่ 26 ภายใต้หัวข้อ “เกษตรคุณภาพเพื่อการพัฒนาที่ยั่งยืน”
ก.เกษตรฯ ร่วมจัดงานเกษตรภาคใต้ ครั้งที่ 26 ภายใต้หัวข้อ “เกษตรคุณภาพเพื่อการพัฒนาที่ยั่งยืน” เพื่อเผยแพร่ความก้าวหน้าทางวิชาการด้านการเกษตรและทรัพยากรธรรมชาติ พร้อมสนับสนุนให้เกษตรกรบริหารจัดการตลอดห่วงโซ่การผลิต
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเปิดงานเกษตรภาคใต้ ครั้งที่ 26 ณ คณะทรัพยากรธรรมชาติ มหาวิทยาลัยสงขลานครินทร์ วิทยาเขตหาดใหญ่ จังหวัดสงขลา ว่า กระทรวงเกษตรและสหกรณ์ ร่วมกับคณะทรัพยากรธรรมชาติ มหาวิทยาลัยสงขลานครินทร์ จัดงานเกษตรภาคใต้ ครั้งที่ 26 ภายใต้หัวข้อ “เกษตรคุณภาพเพื่อการพัฒนาที่ยั่งยืน” ที่จัดขึ้นระหว่างวันที่ 10 – 19 สิงหาคม 2561 เพื่อเผยแพร่ความก้าวหน้าทางวิชาการด้านการเกษตรและทรัพยากรธรรมชาติ อาทิ ผลงานทางวิชาการเทคโนโลยีด้านการผลิตพืช การประมง การเลี้ยงสัตว์ อุตสาหกรรมเกษตร และการจัดการทรัพยากรธรรมชาติ รวมถึงสนับสนุนกิจกรรมและบทบาทขององค์กรเกษตร ตลอดจนจัดตลาดสินค้าผลผลิตทางการเกษตรของหน่วยงานราชการ เอกชน และส่งเสริมการทํากิจกรรมร่วมกันของนักศึกษา เป็นเวทีฝึกการปฏิบัติเพื่อให้เกิดการเรียนรู้ในเชิง Active Learning ที่สามารถนําไปประยุกต์ใช้ในการดําเนินชีวิตและประกอบอาชีพในอนาคต
อย่างไรก็ตาม ไม่ว่ายุคสมัยจะเปลี่ยนแปลงไปอย่างไร พื้นฐานหลักที่สําคัญของประเทศไทยเรายังคงหนีไม่พ้นภาคการเกษตร เพราะการเกษตรเป็นต้นน้ําที่สําคัญของภาคการผลิตอื่น ๆ การที่คณะทรัพยากรธรรมชาติในฐานะสถาบันการศึกษาทางการเกษตรและทรัพยากรได้จัดงานเกษตรภาคใต้ขึ้น เป็นการบริการชุมชน เป็นเวทีแห่งการฝึกฝนประสบการณ์การทํางานแก่นักศึกษา สร้างภาพลักษณ์ความมั่นคงให้แก่พื้นที่ อีกทั้งยังเป็นการกระตุ้นเศรษฐกิจการท่องเที่ยวภายในจังหวัดและภูมิภาคได้เป็นอย่างดี
นายลักษณ์ กล่าวต่อไปว่า ปัจจุบันปัญหาทางภาคเกษตรที่ไทยกําลังประสบอยู่นั้น ประกอบด้วย 1) ปัญหาความเหลื่อมล้ําของพี่น้องเกษตรกร 2) สินค้าเกษตรผลิตเกินกว่าความต้องการในประเทศ จึงจําเป็นต้องสร้างขีดความสามารถในการแข่งขันให้แก่เกษตรกร 3) การเข้าสู่สังคมผู้สูงอายุ ซึ่งจะนําไปสู่ปัญหาการขาดแคลนแรงงานภาคเกษตรในอนาคต และ 4) ความผันผวนของสภาพภูมิอากาศ ซึ่งเป็นผลมาจากภาวะโลกร้อน จึงฝากให้ทางมหาวิทยาลัยสงขลานครินทร์ ช่วยพัฒนาบุคลากรให้เข้ามาช่วยพัฒนางานด้านเกษตรกรรมของไทยให้มีความยั่งยืนต่อไปในอนาคต และต่อยอดการดําเนินงานที่ได้มีการริเริ่มมาแล้ว อาทิ การสนับการปลูกพืชที่หลากหลายในพื้นที่สวนยาง และการพัฒนาด้านการประมง เป็นต้น ให้สําเร็จรุร่วงต่อไป
"การทําการเกษตรโดยเกษตรกรรายย่อย จะทําให้ไม่มีอํานาจในการต่อรอง หากเกษตรกรมีการรวมกลุ่มในรูปแบบองค์กรหรือสหกรณ์ บริหารจัดการตั้งแต่การผลิต การรวบรวม การแปรรูป และการตลาด จะสามารถสร้างความเข้มแข็งให้แก่เกษตรกรได้ อีกทั้งอยากให้ทางมหาวิทยาลัยสงขลานครินทร์ช่วยขับเคลื่อนให้เป็นวาระแห่งชาติ ส่งเสริมระบบธรรมมาภิบาล สนับสนุนให้เกษตรกรได้บริหารจัดการตลอดห่วงโซ่การผลิต ซึ่งจะทําให้ภาคการเกษตรของไทยมีความเข้มแข็งได้อย่างยั่งยืนต่อไป" นายลักษณ์ กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีแถลงขยายระยะเวลาประกาศพ.ร.ก. ฉุกเฉิน ย้ำดูแลผู้ได้รับผลกระทบทุกกลุ่ม ทั้งจากงบประมาณปกติ รายจ่ายประจำ งบประมาณกลาง และ พ.ร.ก. เงินกู้
วันอังคารที่ 28 เมษายน 2563
นายกรัฐมนตรีแถลงขยายระยะเวลาประกาศพ.ร.ก. ฉุกเฉิน ย้ําดูแลผู้ได้รับผลกระทบทุกกลุ่ม ทั้งจากงบประมาณปกติ รายจ่ายประจํา งบประมาณกลาง และ พ.ร.ก. เงินกู้
นายกรัฐมนตรีแถลงขยายระยะเวลาประกาศพ.ร.ก. ฉุกเฉิน ย้ําดูแลผู้ได้รับผลกระทบทุกกลุ่ม ทั้งจากงบประมาณปกติรายจ่ายประจํา งบประมาณกลาง และ พ.ร.ก. เงินกู้
วันนี้ (28 เม.ย. 63) เวลา 13.00 น. ณ โถงบัญชาการ ตึกบัญชาการ 1 ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงผลการประชุมคณะรัฐมนตรีถึงการแก้ไขปัญหาสถานการณ์การแพร่ระบาดของเชื้อไวรัสโควิด-19 โดยมีสาระสําคัญ ดังนี้
นายกรัฐมนตรีย้ํา คณะรัฐมนตรีมีมติเห็นชอบขยายระยะเวลาการประกาศใช้ พ.ร.ก. ฉุกเฉินฯ เพิ่มอีกหนึ่งเดือน โดยจะมีผลตั้งแต่วันที่ 1 – 31 พ.ค. 63 โดยหลายข้อกําหนดยังจะคงเดิม เพื่อเน้นควบคุมการแพร่ระบาดของเชื้อไวรัสโควิด-19 เช่น การเดินทางของประชาชน สําหรับการผ่อนปรนมาตรการนั้น อยู่ระหว่างการพิจารณาของคณะที่ปรึกษาด้านธุรกิจภาคเอกชนในศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ประกอบด้วยหลายภาคส่วน ทั้งภาครัฐ ภาคเอกชน ภาคธุรกิจ และกระทรวงมหาดไทย
นายกรัฐมนตรีแสดงความห่วงใยประชาชนที่ได้รับผลกระทบจากการแพร่ระบาดของเชื้อไวรัสโควิด-19 โดยเฉพาะผู้มีรายได้น้อย ยืนยันว่า รัฐบาลมีมาตรการให้ความช่วยเหลือ เยียวยา ซึ่งจะทยอยดําเนินการตามสัดส่วนของงบประมาณที่มีอยู่ในปัจจุบัน ทั้งรายจ่ายประจํา งบประมาณกลาง และงบประมาณที่มาจาก พ.ร.ก. เงินกู้ ซึ่งจะเร่งการดําเนินงานให้ทันสถานการณ์ รวมทั้ง การให้ความช่วยเหลือเกษตรกร ผู้ประกอบอาชีพอิสระ แรงงานในระบบ แรงงานนอกระบบ รวมถึงกลุ่มเปราะบางที่กําลังพิจารณามาตรการช่วยเหลือ
ทั้งนี้ นายกรัฐมนตรียังมอบแนวทาง ให้พิจารณากิจกรรมทั้งในพื้นที่กรุงเทพมหานคร และจังหวัดต่าง ๆ ซึ่งบางจังหวัดก็กําหนดมาตรการของตนเองแล้วนั้น ต้องยึดข้อกําหนดจากส่วนกลาง แม้จะเห็นใจผู้ที่เดือดร้อนทั้งการหารายได้และการดํารงชีวิตประจําวัน แต่เป็นความจําเป็นที่ขยายระยะเวลาประกาศใช้ พ.ร.ก. ฉุกเฉินฯ เพิ่มอีกหนึ่งเดือน อย่างไรก็ตาม จะมีการผ่อนคลายข้อกําหนดบางประการ โดยแบ่งเป็น 4 ระยะ ซึ่งแต่ระยะจะห่างกันประมาณ 14 วัน เพื่อให้มีการประเมินว่า หลังจากการผ่อนปรนมาตรการ มีการแพร่ระบาดของเชื้อไวรัสโควิด-19 หรือไม่
โอกาสนี้ นายกรัฐมนตรียังให้ภาคส่วนต่างๆ อาทิ ผู้ประกอบการรายเล็ก ผู้ประกอบการรายใหญ่ ได้มีมาตรการเพิ่มเติม ทั้งในส่วนท้องถิ่น สอดคล้องกับมาตรการทางสาธารณสุข และยึดความปลอดภัยชีวิตประชาชนเป็นหลัก โดยแบ่งสีความเสี่ยงเป็น สีขาว สีเขียว สีเหลือง และสีแดง ขอย้ําว่ารัฐบาลได้ทํางานเพื่อดูแลพี่น้องประชาชนตามแผนการใช้งบประมาณปกติที่หน่วยงานของรัฐจะต้องปฏิบัติตามขั้นพื้นฐาน และมาตรการดูแลผลกระทบจากการแพร่ระบาดของเชื้อไวรัสโควิด-19 ซึ่งมีทั้งมาตรการช่วยเหลือเยียวยาผู้ที่ได้รับผลกระทบนั้น ภาคเกษตรกร อาชีพอิสระ ลูกจ้างนอกระบบ นักศึกษา ประมาณ 16 ล้านคน และเกษตรกร 10 ล้านครัวเรือน จะเป็นหัวหน้าครอบครัว อยู่ระหว่างขั้นตอนการตรวจสอบข้อมูล รวมถึงลูกจ้างประกันสังคมอีก 11 ล้านคน และรัฐบาลมีการพิจารณาเพิ่มเติม ทั้งมาตรการเยียวยาผู้พิการ โดยจะมีการชี้แจงรายละเอียดในภายหลัง
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“ยุติธรรม” แถลงข่าวการจับกุม ๒ นักโทษคดียาเสพติดที่หลบหนีออกจากเรือนจำจังหวัดสุโขทัย
วันจันทร์ที่ 21 พฤษภาคม 2561
“ยุติธรรม” แถลงข่าวการจับกุม ๒ นักโทษคดียาเสพติดที่หลบหนีออกจากเรือนจําจังหวัดสุโขทัย
กระทรวงยุติธรรม แถลงข่าวการจับกุม ๒ นักโทษคดียาเสพติดที่หลบหนีออกจากเรือนจําจังหวัดสุโขทัย
เมื่อวันอาทิตย์ที่ ๒๐ พฤษภาคม ๒๕๖๑ เวลา ๑๐.๓๐ น.
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
พลตํารวจโท ต่อศักดิ์ สอาดพรรค คณะทํางานรัฐมนตรีว่าการกระทรวงยุติธรรม
พันตํารวจเอก ณรัชต์ เศวตนันทน์ อธิบดีกรมราชทัณฑ์
และพล.ต.ต.สมจิตร์ ทองแท่ง ผู้บังคับการตํารวจภูธรจังหวัดสุโขทัย
ร่วมแถลงข่าวการจับกุม นช. ชัยณรงค์ อาจปาน คดียาเสพติด และอาวุธปืน
และนช. สุรศักดิ์ โมรา คดีสมคบค้ายาเสพติด
ซึ่งได้หลบหนีจากเรือนจําจังหวัดสุโขทัย เมื่อวันที่ ๑๒ พฤษภาคม ๒๕๖๑
โดยสามารถจับกุม นช. ชัยณรงค์ฯ ได้ เมื่อวันที่ ๑๘ พฤษภาคม ๒๕๖๑ ที่จังหวัดพระนครศรีอยุธยา
และติดตามจับกุม นช.สุรศักดิ์ฯ ได้ เมื่อวันที่ ๑๙ พฤษภาคม ๒๕๖๑ ที่อําเภอแปดริ้ว จังหวัดฉะเชิงเทรา
โอกาสนี้ รัฐมนตรีว่าการกระทรวงยุติธรรม ได้กล่าวชื่นชมเจ้าหน้าที่ตํารวจและผู้เกี่ยวข้อง
ที่สามารถนําผู้ต้องขังกลับมาได้ ถือได้ว่าเป็นการสร้างความเชื่อมั่นให้กับสังคม
และจะเร่งดําเนินการปรับปรุงแก้ไขระบบต่างๆ ที่ยังมีข้อบกพร่องอยู่ให้มีประสิทธิภาพมากยิ่งขึ้น